text: DONG Energy invier nyt havmølle-domicil i Esbjerg
  16 januar 2015 kl. 10.15
  På Esbjerg Havn er en ny kæmpe drifts- og vedligeholdelsesbygning klar til brug for medarbejderne ved mølleparken Horns Rev 2.
  Med den nye 3.500 m2 store bygning kan Dong Energy nu samle alle driftsaktiviteter ved Horns Rev 2.
  De cirka 30 driftsmedarbejdere tilknyttet Horns Rev 2, får med den nye bygning samlet alle aktiviteterne i en bygning.
  Esbjergs borgmester Johnny Søtrup indvier den nye bygning sammen med Dong Energys driftsdirektør for Danmark og Tysklands Mikkel Mæhlisen.
  Vindmølleparken Horns Rev 2 stod færdig allerede for fem år siden i 2009, og den gang var parken verdens største vindmøllepark.
  Parken ligger i Nordsøen ca. 30 km vest for Blåvandshuk, og består af 91 møller med en samlet produktionskapacitet på 209 megawatt.
  Parken har de sidste fem år leveret vedvarende energi svarende til 200.000 hustandes årlige elforbrug alene ved vindkraft.
  